**METODOLOGIE DE EVALUARE SI SELECTIE A PLANURILOR DE AFACERI DEPUSE LA CONCURSUL DE PLANURI DE AFACERI**

**ORGANIZAT IN CADRUL PROIECTULUI**

***”Dezvoltare durabila pentru Tinerii NEET`S pentru Dezvoltarea Durabila A Regiunii Sud-Muntenia*” POCU/991/1/3/155026**

CUPRINS

1. GENERALITATI ........................................................................................................................... 3

2. SCOP .............................................................................................................................................. 3

3. CRITERII DE ELIGIBILITATE ȘI CONDIȚII DE ACORDARE MINIMIS .............................. 3

3.1. Criterii de eligibilitate a Solicitanților ......................................................................................... 3

3.2. Criterii de eligibilitate a planurilor de afaceri ............................................................................. 4

3.2.1. Cerințele obligatorii conform Ghidului Condiții specifice aferent proiectului ........................ 4

3.2.2. Domeniul de activitate al viitoarei firme ................................................................................. 5

3.2.3. Valoarea ajutorului de minimis solicitat .................................................................................. 6

3.3. Condiții de acordare a finanțării nerambursabile ....................................................................... 6

4. MODALITATEA DE PARTICIPARE LA CONCURS .............................................................. 8

4.1. Cine poate participa la concurs .................................................................................................. 8

4.2. Elaborarea planului de afaceri ................................................................................................... 9

4.3. Depunerea aplicației ................................................................................................................... 9

5. ACTIVITĂŢI ELIGIBILE .......................................................................................................... 10

6. CHELTUIELI ELIGIBILE și NEELIGIBILE ............................................................................ 10

6.1. Cheltuieli eligibile, condiții și plafoane .................................................................................... 10

6.2. Cheltuieli neeligibile ................................................................................................................. 11

7. EVALUAREA ȘI SELECȚIA PLANURILOR DE AFACERI .................................................. 11

7.1. Comisia de evaluare și selecție ................................................................................................. 11

7.2. Etapele procesului de evaluare și selecție ................................................................................ 12

8. INFORMAREA SI COMUNICAREA CU PARTICIPANTII ................................................... 14

8.1. Informare .................................................................................................................................. 14

8.2. Contestații ................................................................................................................................. 14

9. ANEXE: ....................................................................................................................................... 15

10. CALENDAR DE CONCURS

1. GENERALITATI

Prezenta metodologie are ca scop descrierea modului in care se va face evaluarea si selectia planurilor de afaceri care vor participa la Concursul de planuri de afaceri organizat in cadrul proiectului ”Dezvoltare durabila pentru Tinerii NEET`S pentru Dezvoltarea Durabila A Regiunii Sud-Muntenia” POCU/991/1/3/155026 in vederea obtinerii unei finantari nerambursabile prin schema de ajutor de minimis VIITOR PENTRU TINERII NEETs I, in valoare de maxim 14000 euro, reprezentand echivalentul a 68.880 lei (la cursul Inforeuro aferent apelului de proiecte). Metodologia de evaluare si selectie detaliaza elementele procedurale ale procesului de evaluare si include: scopul, etapele, criteriile de eligibilitate, criteriile de selectie, comisia de evaluare, cerinte specifice proiectului, documente de referinta, anexe.

1. SCOP

Scopul metodologiei este de a asigura un cadru transparent, echidistant, nediscriminatoriu si obiectiv de evaluare, care sa respecte prevederile schemei de minimis, ale ghidului apelului de proiecte si ale legislatiei aplicabile, vizand promovarea unor afaceri de calitate, ca premisa a atingerii obiectivelor proiectului, prin selectarea numarului de planuri de afaceri asumat, precum si a unora in plus in lista de rezerva, care vor fi finantate in limita bugetului disponibil.

In cadrul concursului de planuri de afaceri se vor acorda maxim 9 subvenții (micro-ganturi) pentru înființarea a 9 noi întreprinderi, fiecare subventie fiind în valoare maximă de 14.000 euro.

3. CRITERII DE ELIGIBILITATE ȘI CONDIȚII DE ACORDARE MINIMIS

3.1. Criterii de eligibilitate a Solicitanților

A. Concursul de planuri de afaceri este deschis EXCLUSIV persoanelor înscrise în grupul țintă al proiectului, care indeplinesc cumulativ urmatoarele cerinte:

a) Sunt tineri NEETs someri cu varsta cuprinsa intre 18 si 29 ani. In conformitate cu legislatia in vigoare varsta minima necesara pentru a infinta o intreprindere este de 18 ani.

b) Au domiciliul/ resedinta in Regiunea de Dezvoltare Sud-Muntenia

c) Sunt inregistrati si profilati la SPO (AJOFM) pe nivelul de ocupabilitate A (“usor ocupabili”)

d) Au absolvit programul de formare profesionala „Competente antreprenoriale”

B. Câștigătorii concursului de planuri de afaceri vor trebui să dovedească, înainte de acordarea finanțării nerambursabile pentru întreprinderile pe care își propun să le înființeze, faptul că aceștia se încadrează în cerințele privind reprezentantul legal al întreprinderii, specificate în Art.7, alin.(1), lit g, h, i și j din Schema de ajutor de minimis, respectiv:

• reprezentantul legal al întreprinderii nu a fost supus unei condamnări de tip res judicata în ultimii 3 ani, de către nicio instanţă de judecată, din motive profesionale sau etic-profesionale;

• reprezentantul legal al întreprinderii nu a fost condamnat de tip res judicata pentru fraudă, corupţie, implicare în organizaţii criminale sau în alte activităţi ilegale, în detrimentul intereselor financiare ale Comunităţii Europene;

• reprezentantul legal al întreprinderii nu furnizează informaţii false;

• reprezentantul legal al întreprinderii este direct responsabil de pregătirea şi implementarea proiectului şi nu acţionează ca intermediar pentru proiectul propus a fi finanţat;

3.2. Criterii de eligibilitate a planurilor de afaceri

3.2.1. Cerințele obligatorii conform Ghidului Condiții specifice aferent proiectului

Acest criteriu va fi verificat numai pentru câștigătorii concursului, în perioada de precontractare.

In planul de afaceri se vor respecta toate cerințele Ghidului Conditii specifice pentru apelul „VIITOR PENTRU TINERII NEETs I” și ale schemei de ajutor de minimis aplicabile, inclusiv următoarele condiții obligatorii:

A. CREAREA DE LOCURI DE MUNCĂ

Pentru subvenția acordată este obligatorie angajarea a minimum 1 persoană în cadrul afacerii sprijinite.

În cadrul proiectului, locul de muncă obligatoriu înseamnă un contract de muncă încheiat, care să prevadă la capitolul Durata muncii o normă de minim 4 ore/zi.

Celelalte prevederi din contractul de muncă pot fi agreate între angajat și angajator în condițiile legislației muncii.

B. SUSTENABILITATE

Afacerile înființate trebuie să funcționeze minimum 12 luni pe perioada implementării planului de afaceri si să asigure o perioadă de sustenabilitate de minimum 6 luni.

Beneficiarul ajutorului de minimis are obligația de a asigura sustenabilitatea întreprinderii infiintate pentru o perioadă de minim 6 luni de la finalizarea celor 12 luni de implementare a planului de afaceri selectat pentru finanțare. Sustenabilitatea întreprinderii este îndeplinită doar atunci când întreprinderea sprijinita funcționează minim 6 luni de la finalizarea celor 12 luni de implementare a planului de afaceri selectat pentru finanțare și asigură menținerea locurilor de muncă în parametrii asumați prin Planul de afaceri (normă de lucru; nivel salarial).

C. EVITAREA CONFLICTULUI DE INTERESE

Personalul echipei de proiect nu poate face parte din firmele înființate prin proiect. Aceasta presupune că personalul echipei de proiect nu poate avea nici calitatea de asociat și nici calitatea de angajat al firmei beneficiare de ajutor de minimis. In acest sens, la Ghidul solicitantului pentru concursul de planuri de afaceri se va atasa lista expertilor proiectului mentionat.

3.2.2. Domeniul de activitate al viitoarei firme

Cf. Art. 5 alin (2) al Schemei de ajutor de minimis, prezenta schemă de minimis nu se aplică:

a) ajutoarelor acordate întreprinderilor care își desfășoară activitatea în sectoarele pescuitului și acvaculturii, reglementate de Regulamentul (CE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului;

b) ajutoarelor acordate întreprinderilor care își desfășoară activitatea în domeniul producției primare de produse agricole, astfel cum sunt enumerate în Anexa 1 la Tratatul instituind Comunitatea Europeană (Tratatul CE);

c) ajutoarelor acordate întreprinderilor care-și desfășoară activitatea în sectorul prelucrarii și comercializării produselor agricole, prevăzute în Anexa nr. 1 la Tratatul CE, în următoarele cazuri:

(i) atunci când valoarea ajutorului este stabilită pe baza prețului sau a cantității produselor în cauză achiziționate de la producătorii primari sau introduse pe piață de întreprinderile în cauză;

(ii) atunci când ajutorul este condiționat de transferarea lui parțială sau integrală către producători primari.

d) ajutoarelor destinate activităților legate de export către țări terțe sau către state membre, respectiv ajutoarelor legate direct de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;

e) ajutoarelor condiționate de utilizarea preferențială a produselor naționale față de cele importate;

f) ajutoarelor acordate pentru achiziția de vehicule de transport rutier de mărfuri.

Lista ORIENTATIVĂ a codurilor CAEN aferente domeniilor de activitate NEELIGIBILE este anexă la Ghidul solicitantului pentru participarea la concurs.

3.2.3. Valoarea ajutorului de minimis solicitat

Valoarea ajutorului de minimis pentru întreprinderile nou create (denumit și subvenție sau micro-grant) care poate fi solicitat pentru înființarea unei afaceri, în condițiile schemei de minimis aplicabile, este de maxim 14.000 euro. Această subvenție (micro-grant) reprezintă echivalentul a sumei de 68.880 lei, calculată pe baza cursului de schimb lei/euro aplicabil proiectului.

Subvenția va fi folosită exclusiv pentru acoperirea cheltuielilor eligibile pentru înființarea și funcționarea noii întreprinderi, conform planului de afaceri aferent.

Nu se solicita în mod obligatoriu nicio cofinanțare din sursele proprii ale Solicitantului a bugetului planului de afaceri. Dar orice cheltuială care depășește valoarea maximă a subvenției și orice cheltuială neeligibilă vor fi acoperite din surse proprii ale Solicitantului.

Bugetul planului de afaceri va include valoarea totală a investiției, formată din valoarea ajutorului de minimis solicitat plus eventuala cofinanțare din surse proprii. (Vezi structura cererii de finanțare și a planului de afaceri anexate la Ghidul solicitantului pentru participarea la concurs.)

3.3. Condiții de acordare a finanțării nerambursabile

A. Beneficiarii de ajutor de minimis sunt întreprinderi constituite conform:

- Legii societăților nr. 31/1990 republicată, cu modificările și completările ulterioare

- Legii nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările și completările ulterioare

- OUG nr. 44/2008 privind desfășurarea activităților economice de către persoanele fizice autorizate, întreprinderile individuale şi întreprinderile familiale, familiale, aprobată cu modificări și completări prin Legea nr. 182/2016

Ordonaței Guvernului nr. 26/2000 cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare

- Legii nr. 1/2005 privind organizarea și funcționarea cooperației, republicată, cu modificările ulterioare care îndeplinesc condiţiile specificate la Art. 7 alin (1) din Schema de ajutor de minimis aplicabilă.

B. Intreprinderile vor fi create de persoane din grupul țintă care respectă cumulativ criteriile de eligibilitate a solicitanților prezentate mai sus, la cap. 3.1. lit A si care doresc să iniţieze o activitate independentă, pe baza unui plan de afaceri selectat în condițiile stabilite de Administratorul schemei de minimis, în conformitate cu Ghidul Condiții specifice pentru cererea de propuneri de proiecte aferenta proiectului și Schema de ajutor de minimis aplicabilă.

C. Întreprinderile nou create, denumite beneficiari de ajutor de minimis, respectă condițiile de eligibilitate menționate în Art. 7 din Schema de ajutor de minimis, citate mai jos:

a) sunt legal constituite în România și își desfășoară activitatea în România;

b) nu derulează activități în domeniile exceptate de la finanțare în condițiile prezentei scheme. În cazul în care o întreprindere își desfășoară activitatea atât în sectoarele menționate la art. 5 alin. (2) literele a), b) sau c), cât și în unul sau mai multe sectoare de activitate incluse în domeniul de aplicare a prezentei scheme, aceasta se aplică ajutoarelor acordate pentru domeniile de activitate eligibile, cu condiția ca beneficiarul să se asigure, prin mijloace corespunzătoare, precum separarea activităților sau o distincție între costuri, că activitățile desfășurate în sectoarele excluse din domeniul de aplicare al schemei nu beneficiază de ajutoare de minimis.

c) valoarea totală a ajutoarelor de minimis acordate întreprinderii unice pe o perioadă de 3 ani consecutivi (2 ani fiscali precedenți și anul fiscal în curs), cumulată cu valoarea alocării financiare acordate în conformitate cu prevederile prezentei scheme, nu depășește echivalentul în lei a 200.000 de euro (100.000 de euro în cazul întreprinderilor care activează în sectorul transporturilor de mărfuri în contul terților sau contra cost);

d) atunci când o întreprindere care efectuează transport rutier de mărfuri în numele terților sau contra cost desfășoară și alte activități, pentru care se aplică plafonul de 200.000 de euro, în cazul întreprinderii respective se aplică plafonul de 200.000 de euro, echivalent în lei, cu condiția prezentării documentelor contabile care atestă separarea evidenței acestor activități sau distincția între costuri, pentru a dovedi că suma de care beneficiază activitatea de transport rutier de mărfuri nu depășește echivalentul în lei a 100.000 de euro și că ajutoarele de minimis nu se folosesc pentru achiziționarea de vehicule pentru transportul rutier de mărfuri.

e) plafoanele de minimis se aplică indiferent de forma ajutorului de minimis sau de obiectivul urmărit și indiferent dacă ajutorul acordat este finanțat în totalitate sau parțial din resurse comunitare.

f) nu sunt în stare de insolvență, nu au afacerile administrate de un judecător sindic, nu au nicio restricție asupra activității comerciale, nu este subiectul unor aranjamente între creditori, sau nu se află într-o altă situație similară cu cele menționate anterior, reglementate prin lege;

g) reprezentantul legal al întreprinderii nu a fost supus unei condamnări de tip res judicata în ultimii 3 ani, de către nicio instanță de judecată, din motive profesionale sau etic-profesionale;

h) reprezentantul legal al întreprinderii nu a fost condamnat de tip res judicata pentru fraudă, corupție, implicare în organizații criminale sau în alte activități ilegale, în detrimentul intereselor financiare ale Comunității Europene;

i) reprezentantul legal al întreprinderii nu furnizează informații false;

j) sunt direct responsabile de pregătirea și implementarea proiectului și nu acționează ca intermediar pentru proiectul propus a fi finanțat;

k) nu au fost subiectul unei/unui decizii/ordin de recuperare a unui ajutor de stat/de minimis a Comisiei Europene/instanței/Consiliului Concurenței or al unui alt furnizor de ajutor sau, în cazul în care a făcut obiectul unei astfel de decizii, aceasta a fost deja executată și creanța integral recuperată, inclusiv dobânda de recuperare aferentă;

Îndeplinirea condițiilor A, B, C de mai sus va fi verificată în perioada de precontractare.

D. Beneficiarii de ajutor de minimis (noile întreprinderi) au obligația să funcționeze minimum

12 luni pe perioada implementării planului de afaceri, timp in care vor beneficia de ajutorul de minimis, și să asigure o perioadă de sustenabilitate de minimum 6 luni după finalizarea perioadei de implementare a planului de afaceri.

E. Perioada de sustenabilitate presupune continuarea funcționării afacerii, inclusiv obligația menținerii locurilor de muncă în parametrii asumați prin Planul de afaceri (normă de lucru, nivel salarial).

Îndeplinirea condițiilor D și E de mai sus vor fi verificate pe durata de 12 luni a implementării

planului de afaceri și timp de 6 luni după aceasta perioada, in perioada de sustenabilitate.

4. MODALITATEA DE PARTICIPARE LA CONCURS

4.1. Cine poate participa la concurs

La concursul de planuri de afaceri pot participa numai persoanele eligibile, care respectă cumulativ criteriile de eligibilitate a solicitanților prezentate mai sus, la cap. 3.1. lit A O persoană poate participa la concursul de planuri de afaceri cu un singur plan de afaceri.

4.2. Elaborarea planului de afaceri

Nu este impus un formular obligatoriu de plan de afaceri. Beneficiarii își vor elabora propriul plan de afaceri astfel încât să includă toate aspectele din modelul minimal din Anexa 2 la Ghidul solicitantului pentru Concursul de planuri de afaceri.

Planurile de afaceri supuse procesului de selecție vor include minimum următoarele elemente:

* descrierea afacerii și a strategiei de implementare a planului de afaceri (obiective, activități, rezultate, indicatori);
* analiza SWOT a afacerii
* schema organizatorică și politica de resurse umane;
* descrierea produselor/ serviciilor/ lucrărilor care fac obiectul afacerii;
* analiza pieței de desfacere și a concurenței;
* strategia de marketing;
* proiecții financiare privind afacerea.

Pe tot parcursul proiectului, de la înscrierea lor în grupul țintă și până la momentul depunerii planului de afaceri, beneficiarii proiectului pot obține, la cerere, consultanță de afaceri din partea experților proiectului. Consultanța de afaceri poate fi acordată atât pentru cristalizarea / îmbunătățirea unei idei de afaceri, cât și pentru definitivarea / îmbunătățirea planurilor de afaceri.

4.3. Depunerea aplicației

Solicitanţii eligibili pot participa la concursul de planuri de afaceri prin completarea și depunerea următoarelor documente care formeaza Aplicația:

Anexa 1 – Cerere de finanțare

Anexa 2 – Plan de afaceri

Solicitantii eligibili care au absolvit cursul de Competente antreprenoriale in cadrul unui alt proiect, vor depune, in plus fata de documentele mentionate mai sus, o copie dupa Certificatul de absolvire a cursului.

Aplicația va fi depusă în 1 exemplar original, în format pe hârtie, la sediul ASOCIATIA „De maine, Impreuna!”, sau va fi transmisa prin curier rapid, asa cum se mentioneaza in Ghidul solicitantului pentru Concursul de planuri de afaceri.

Aplicatiile depuse la concurs vor fi inregistrate în ordinea primirii.

5. ACTIVITĂŢI ELIGIBILE

Activitățile menționate în planurile de afaceri și care pot fi finanțate în cadrul schemei de ajutor de minimis „VIITOR PENTRU TINERII NEETs I”, denumite Activitățile eligibile sunt acele activități menționate în planurile de afaceri care contribuie la ocuparea pe cont-propriu prin acordarea de subvenții (micro-granturi) persoanelor din grupul țintă pentru înființarea de afaceri.

Activitățile eligibile vor fi finanțate numai dacă au fost inițiate după semnarea contractului de subventie de către reprezentantul legal al noii întreprinderi. Excepție fac demersurile pentru înregistrarea noii firme al cărei plan de afaceri a fost selectat pentru finanțare, care sunt eligibile dacă sunt întreprinse după data primirii de către Solicitant a informării că este câștigător al concursului de planuri de afaceri.

Lista orientativă a activităților eligibile cuprinde următoarele tipuri:

- Activități de înregistrare a noii firme conform legislației aplicabile (ex. redactare acte constitutive, înregistrare ONRC)

- Activități de investiții pentru dotarea inițială a noii firme cu active fixe și circulante, pentru asigurarea, pregătirea, amenajarea spațiilor de birou / producție necesare

- Activități de asigurare a resurselor umane necesare

- Activități de asigurare a altor condiții de funcționare (obținere autorizații, avize, încheiere asigurări, contracte de utilități etc.)

- Activități de management al firmei (inclusiv gestionarea contractului de subventie)

- Activități de execuție (achiziții materii prime/materiale, producție/ prestare servicii, vânzări, marketing, financiar etc.)

6. CHELTUIELI ELIGIBILE și NEELIGIBILE

6.1. Cheltuieli eligibile, condiții și plafoane

Cheltuieli care intră sub incidența ajutorului de minimis, pentru întreprinderile nou create sunt denumite subvenții (micro-granturi) pentru înființarea unei afaceri (antreprenoriat). Pentru a fi eligibilă, o cheltuială trebuie să îndeplinească în mod cumulativ următoarele condiţii:

* Să nu fi făcut obiectul altor finanţări publice;
* Să fie iniţiată de către beneficiar după data intrării în vigoare a contractului de minimis.

Prin exceptie, cheltuielile cu taxe pentru infiinţarea de întreprinderi sunt eligibile din momentul publicării listei finale cu planurile de afaceri aprobate spre finanţare;

* Să fie prevăzută în bugetul planului de afaceri aprobat;
* Să fie rezonabilă, justificată și să respecte principiile unei gestiuni financiare, în special în ce privește economia și eficiența;
* Să fie înregistrată în contabilitatea beneficiarului, să fie identificabilă, verificabilă şi să fie dovedită prin facturi sau de alte documente contabile cu valoare probatorie, în conformitate cu prevederile legislaţiei naţionale;
* Să fie în conformitate cu prevederile legislaţiei naţionale şi comunitare aplicabile.

Conform prevederilor H.G. nr. 399/2015, cu modificările şi completările ulterioare, din care reiese că TVA nedeductibilă este eligibilă, costurile care alcătuiesc Bugetul proiectului conţin şi TVA aferent acestora.

Lista ORIENTATIVĂ a cheltuielilor eligibile este prezentată în anexa la Ghidul solicitantului pentru Concursul de planuri de afaceri.

Plafoane de cheltuieli

În cadrul subvenției acordate fiecărui beneficiar de ajutor de minimis, cheltuielile de tip FEDR aferente funcționării întreprinderilor nu sunt plafonate.

Achiziția de clădiri sau terenuri NU este eligibilă pentru intreprinderile finanțate în cadrul schemei de ajutor de minimis.

In cadrul proiectului, leasingul de autovehicule NU este eligibil. Este permis doar leasingul operational.

6.2. Cheltuieli neeligibile

Lista cheltuielilor neeligibile în cadrul proiectului include:

a) taxa pe valoarea adăugată deductibilă;

b) achiziţia de echipamente second-hand;

c) achiziţia de clădiri, terenuri;

d) amenzi, penalităţi şi cheltuieli de judecată;

e) cheltuieli cu leasingul pentru mijloace de transport;

f) cheltuieli cu achiziţia de vehicule de transport rutier de mărfuri

7. EVALUAREA ȘI SELECȚIA PLANURILOR DE AFACERI

7.1. Comisia de evaluare și selecție

Planurile de afaceri depuse la concurs vor fi supuse aprobării unei Comisii de evaluare si selectie (juriu) în care vor fi implicați reprezentanți ai mediului de afaceri și ai patronatelor din aria de implementare a proiectului, cu respectarea principiilor de incompatibilitate și confidențialitate.

Comisia de evaluare si selectie va fi formata din:

* Presedinte – fara drept de vot
* 2 Evaluatori planuri de afaceri, reprezentanti ai mediului de afaceri si/sau patronatelor din aria de implementare a proiectului

7.2. Etapele procesului de evaluare și selecție

Juriul va avea în vedere aplicarea unui mecanism de evaluare și selecție a planurilor de afaceri bazat pe următoarele principii:

* Vor fi aplicate principii și criterii de transparență, echidistanță și obiectivitate, tratament egal și nedescriminare, precum și respectarea regulilor pentru evitarea conflictului de interese, conform legislației aplicabile;
* Vor fi finanțate planuri de afaceri în limita bugetului disponibil la nivel de proiect, în ordinea descrescătoare a punctajelor obținute;
* Nu vor fi finanțate două sau mai multe planuri de afaceri, propuse de persoane diferite, identice sau cu un grad foarte mare de asemănare în ceea ce privește descrierea segmentului de piață, planului de management și marketing și bugetul detaliat;
* Planurile de afaceri propuse spre finanțare vor reflecta realitatea segmentului de piață vizat și vor fi fundamentate tehnic și economic, pornind de la informații verificabile în zona geografică de implementare a proiectului.

Procesul de evaluare cuprinde următoarele etape:

Faza A - Verificarea conformităţii administrative şi eligibilităţii solicitanților şi planurilor de afaceri;

Faza B – Evaluarea tehnico-financiară a planurilor de afaceri;

Faza C – Selecția planurilor de afaceri și definitivarea rezultatelor concursului.

FAZA A - Verificarea conformităţii şi eligibilităţii solicitanților şi planurilor de afaceri

Aceasta fază constă în verificarea, pe baza grilei din Anexa 4A la Ghidul solicitantului pentru Concursul de planuri de afaceri, a faptului că:

- Aplicația – Anexa 1 și Anexa 2 – este corect și complet întocmită

- Solicitantul este eligibil - respectă condițiile de eligibilitate menționate în capitolul 3.1. Criterii de eligibilitate a solicitanților, punctul A

- Planul de afaceri respectă condițiile de eligibilitate menționate în capitolul 3.2. Criterii de eligibilitate a planurilor de afaceri

Verificarea conformităţii şi eligibilităţii solicitanților şi planurilor de afaceri se va face de catre cei trei evaluatori PA cu drept de vot, membri ai Comisiei de evaluare si selectie. Fiecare aplicatie va fi verificata de un evaluator.

Pe parcursul fazei A se va putea solicita candidaților un singur set de clarificări.

Numai aplicațiile care primesc „DA” la toate rubricile grilelor de evaluare aferente verificărilor din faza A sunt declarate admise. Dacă o aplicație primeşte un „NU” la oricare din rubricile grilelor de evaluare aferente verificărilor din Faza A, după analiza clarificărilor primite, aceasta este respinsă şi nu mai parcurge fazele următoare ale procesului de evaluare.

FAZA B – Evaluarea tehnico-financiară a planurilor de afaceri

Evaluarea se face pe baza informaţiilor din Anexa 2 – Plan de afaceri, folosind grila de evaluare din Anexa 4B la Ghidul solicitantului pentru Concursul de planuri de afaceri.

Evaluarea tehnico-economica a planurilor de afaceri depuse la concurs va fi efectuata de catre cei trei evaluatori PA, reprezentanti ai mediului de afaceri sau ai patronatelor din zona.

Fiecare plan de afaceri va fi evaluat independent de catre doi evaluatiori PA. In cazul in care exista diferente de punctaj acordat de catre cei 2 evaluatori de cel putin 10 puncte la oricare criteriu de evaluare, se initiaza procedura de conciliere, in care cei doi evaluatori incearca sa se puna de acord in privinta punctajului acordat, prin modificarea punctajelor individuale acordate astfel incat sa se elimine diferentele de punctaj care au determinat activitatea de conciliere.

Punctajul final acordat se va calcula ca media aritmetica, cu doua zecimale, a celor doua punctaje individuale finale acordate de catre membrii panelului de experti evaluatori.

Punctajul maxim acordat pentru evaluare este de 100 puncte.

In caz de esec al concilierii, al treilea evaluator va evalua independent planul de afaceri respectiv, punctajul acordat de catre acesta fiind punctajul final de evaluare.

Pe parcursul fazei B se va putea solicita candidaților un singur set de clarificări.

Scorul maxim care poate fi obţinut de un plan de afaceri este de 100 puncte. Numai planurile de afaceri care vor obține un scor final mediu de minim 60 de puncte vor trece în faza următoare a procesului de evaluare si selectie.

Faza C – Selecția planurilor de afaceri și definitivarea rezultatelor concursului

Selecția planurilor de afaceri

Selecția planurilor de afaceri se va realiza după evaluarea tuturor planurilor de afaceri depuse în cadrul concursului. Pentru fiecare aplicație, se va lua în considerație scorul final obținut în faza B.

În caz de scor final egal între unul sau mai mulți beneficiari clasati pe ultimul loc in clasament, departajarea se va face în funcție de punctajele obținute la următoarele criterii, in urmatoarea ordine:

1) Criteriul 1 din grilă – Calitatea generală a planului de afaceri

2) Criteriul 3 din grilă – Echipă/management

3) Criteriul 4 din grilă – Previziuni financiare

4) Numărul de locuri de muncă ce vor fi create – din planul de afaceri

5) Durata menținerii locurilor de muncă – din planul de afaceri

8. INFORMAREA SI COMUNICAREA CU PARTICIPANTII

8.1. Informare

a) Anunțul pentru lansarea concursului de planuri de afaceri, perioada de desfășurare a acestuia, condițiile de participare, împreună cu ghidul solicitantului se vor posta in portalul web al proiectului înainte de începerea concursului.

b) În cazul în care termenul de depunere a planurilor de afaceri anunțat inițial se va schimba, noul termen va fi anunțat în prealabil pe site-ul mentionat mai sus.

c) La finalul concursului, va fi postată pe pagina web a proiectului de pe site-ul Solicitantului [www.expertinbusiness.ro](http://www.expertinbusiness.ro) lista intermediară a planurilor de afaceri - admise și respinse - în ordinea scorurilor obținute.

d) Dupa finalizarea perioadei de solutionare a eventualelor contestatii, se va posta pe pagina web a proiectului lista finală cu câștigătorii concursului.

e) Concurenții ale căror planuri de afaceri au fost selectate pentru finanțare vor fi informați prin e-mail despre acest rezultat, vor primi detalii privind condițiile de acordare a finanțării și vor fi invitați să transmită documentele necesare în etapa de pre-contractare, în vederea verificărilor, înainte de semnarea contractelor de subventie.

f) Concurenții ale căror planuri de afaceri au fost respinse vor primi pe e-mail notificarea corespunzătoare.

g) Eventualele întrebări sau informații suplimentare se vor putea obține:

a. prin e-mail la adresele [office@expertinbusiness.ro](mailto:office@expertinbusiness.ro);

8.2. Contestații

In termen de trei zile de la publicarea listei intermediare cu rezultatele concursului, se pot depune contestații, în scris:

 la adresa de e-mail: [office@expertinbusiness.ro](mailto:office@expertinbusiness.ro)

Contestațiile trebuie să prezinte argumente fundamentate. Contestaţia se va face strict pentru aplicaţia depusă, cu referire la motivaţia prezentată în scrisoarea de respingere şi în conformitate cu criteriile anunţate în Ghidul solicitantului pentru Concursul de planuri de afaceri. Orice alt tip de contestaţie nu va fi luat în considerare. Contestaţiile care invocă neprimirea scrisorii de informare de către concurenți, precum și contestaţiile primite după termenul prevăzut mai sus nu vor face obiectul analizei Comisiei de soluţionare a contestaţiilor.

Comisia de soluţionare a contestaţiilor organizată în cadrul proiectului va răspunde la contestații. Decizia comisiei de soluţionare a contestaţiilor este finală.

9. ANEXE

Ghidul solicitantului pentru Concursul de planuri de afaceri

 Anexa 1 Cerere de finanțare

 Anexa 2 Plan de afaceri

 Anexa 3 Instrucțiuni de depunere a aplicațiilor

 Anexa 4 Grile de evaluare și selecție

 Anexa 5 Lista orientativă coduri CAEN domenii de activitate neeligibile

 Anexa 6 Lista orientativă a cheltuielilor eligibile

 Anexa 7 Model orientativ al Contractului de subvenție

 Anexa 8 Lista de documente solicitate în perioada de precontractare

 Anexa 9 Lista personalului din cadrul echipei proiectului

 Anexa 10 Schema de ajutor de minimis „VIITOR PENTRU TINERII NEETs I”

**CALENDAR DE CONCURS**

|  |  |  |
| --- | --- | --- |
| **Nr.**  **crt** | **Activitate** | **Perioada** |
| **1** | **Anunț lansare concurs planuri de afaceri** | 12.12.2022 |
| **2** | **Perioada de depunere a proiectelor de planuri de afaceri** | 13.12.2022 – 17.12.2022 |
| **3** | **Evaluarea administrativă și a eligibilității**  **solicitanților și a planurilor de afaceri depuse** | 19.12.2022 – 20.12.2022 |
| **4** | **Evaluarea tehnico-economică a planurilor de afaceri depuse** | 19.12.2022 – 20.12.2022 |
| **5** | **Publicarea listei cu rezultatele intermediare** | 21.12.2022 |
| **6** | **Depunerea contestațiilor** | 22.12.2022 până la  ora 17:00 |
| **7** | **Soluționarea contestațiilor si publicarea listei cu rezultatele finale** | 22.12.2022 |
| **11** | **Perioada pentru înființarea noilor firme** | 23.12.2022 – 29.12.2022 |
| **12** | **Semnarea contractelor de minimis** | 30.12.2022 – 31.12.2022 |